Benue
        
         (delstat i Nigeria)
Store norske leksikon,Geografi,Verdens geografi,Afrika,Nigerias geografi
Benue er en delstat i østlige Nigeria, omkring Benue-elven; med et flateinnhold på 31 276 kvadratkilometer og med 6 092 897 innbyggere (projeksjon 2020). Hovedstaden er Makurdi. I 1991 ble vestlige del av Benue skilt ut som egen delstat (sammen med østlige del av Kwara), Kogi.
Natur Mesteparten av delstaten består av sletteland, Benue-platået, med høyere partier i sørøst ved grensen mot nabolandet Kamerun. Elven Benue renner gjennom delstaten i nord. Befolkningen Befolkningen tilhører flere etniske grupper med tiv, idoma og igala som de største. Næringsliv Jordbruk er viktigste næringsvei. Yams, hirse, durra, jordnøtter og kassava dyrkes for lokalt forbruk. Soyabønner, bomull, mais og ris for eksport. Mindre forekomster av kull, petroleum, kalkstein, salt og gull. Større forekomster av tinn og marmor. Industrien er foreløpig beskjeden, med næringsmiddelindustri som viktigste industrigren. Hovedstaden Makurdi er en viktig elvehavn langs Benue-elven. Les mer i Store norske leksikon Nigerias geografi Nigerias befolkning økonomi og næringsliv i Nigeria